En vigtig dom, lyder det fra politikere fra rød blok, efter at en gruppe danske Uber-chauffører er blevet idømt bøder.

Seks danskere, der har kørt for den omdiskuterede kørselstjeneste Uber, er fredag eftermiddag blevet idømt bødestraffe for ulovlig taxakørsel.

En dom, der vækker glæde blandt fagbevægelsen og politikere fra rød blok, der længe har tordnet mod det amerikanske firma.

Socialdemokraternes transportordfører Rasmus Prehn kalder afgørelsen for ”vigtig”:

Vigtig domsafsigelse mod Uber-chauffører. Køres erhvervsmæssig personbefordring skal taxi-loven overholdes. Håber... Posted by Rasmus Prehn on Friday, July 8, 2016

Samme ordvalg bruger SF-formand Pia Olsen Dyhr:

Vigtig dom! Nu skal der styr på løn- og arbejdsvilkår - vigtigt for den danske model! God dag ❤️ #dkpol https://t.co/2Kax9dozz1 — Pia Olsen Dyhr (@PiaOlsen) July 8, 2016

Enhedslistens skatteordfører mener, at dommen er ”nice”:

Joachim B. vil blive ved med at bruge tjenesten

Sagen mod de seks Uber-chauffører er den første af sin art herhjemme, men langt fra enestående internationalt. I Sverige førte en stribe af domme tidligere på året til, at Uber valgte at lukke helt ned for sin tjeneste i landet.

Både fagbevægelsen og politikere fra rød blok har længe argumenteret for, at Ubers forretningsmodel var en trussel mod den danske model.

Anderledes har det lydt fra eksempelvis Liberal Alliances Joachim B. Olsen, der har været en stor fortaler for at ændre den danske taxalovgivning for at give plads til Uber og andre lignende tjenester.

Til Ekstra Bladet siger han, at dagens dom ikke ændrer på, at han fremover også vil bruge tjenesten:

- Det er jo ikke ulovligt at køre Uber. Det er ikke ulovligt at sætte sig ind i en Uber-bil. Så det vil jeg gøre fremover.